Antazavės dvaras

Antazavės dvaras – dvaras Lietuvoje, Antazavėje, į pietus nuo Antazavės bažnyčios. Šiuo metu priklauso Zarasų rajono savivaldybei. Dvare rengiamos meno kūrinių parodos, vedamos ekskursijos, rengiami koncertai ir kiti renginiai.

 Istorija 
Dvaras įkurtas XVIII a. (statybą Pliateriai pradėjo 1748 m. pagal Lauryno Gucevičiaus projektą). Zalvės ežero šiauriniame krante įveistas XVIII a. būdingo taisyklingojo plano 5 ha parkas.

Vėliau dvaras priklausė baronų Ropų šeimai. XX a. pradžioje dvare gyveno vertėja Liudvika Ropaitė (Ludwiga von Ropp).

1915 m. dvare vokiečiai įkūrė komendantūrą, iš dvaro reikalavo maisto produktų, pašarų arkliams. Po vokiečių pasitraukimo 1918 m. gruodžio men. dvare įsikūrė Revoliucinis komitetas.

1915 m. spalio 20 d. Rygoje mirė dvaro savininkė Bogumila Elžbieta „Amadė“ Ledochovska-fon Ropp (gimė 1851 m. gegužės 27 d.).

Parceliavimo metu (1923 m.) dvarui liko tik apie 160 ha žemės. 1925 m. rūmai remontuoti, dekoruoti rūmų kambariai.

1936 m. dalis dvaro archyvo išvežta į Lenkiją (tuo rūpinosi arkivyskupas Eduardas Ropas (Eduard von Ropp).

1937 m. rūmai degė (stogas).

Po II pasaulinio karo rūmuose įkurti vaikų namai.

1961 m. šalia dvaro pastatytas gyvenamasis namas, rūmuose įrengta mokykla, atidaryta internatinė mokykla.

1989 m. internatinė mokykla panaikinta ir įkurti vaikų globos namai.

2022 m. dvaras restauruotas, įkurtas Dusetų kultūros centro - dailės galerijos padalinys.

 Galerija 

 Nuorodos 

 Antazavės dvaras, Zarasų r. (miestai.net)

Kategorija:Zarasų rajono dvarai
Kategorija:Antazavė
Kategorija:Klasicizmo architektūra Lietuvoje